અમદાવાદ: દક્ષિણ ગુજરાત સિવાય રાજ્યનાં મોટાભાગનાં વિસ્તારોમાં વરસાદ પાછો ખેચાયો છે. પરંતુ, આગામી બે દિવસ મધ્ય લેવલે રચાયેલા સેરઝોનથી 11 જુલાઇથી બે દિવસ રાજ્યમાં મધ્યમથી ભારે વરસાદ પડશે. જયારે 13મી જુલાઇથી બંગાળની ખાડીમાં સ્ટ્રોંગ લો-પ્રેશરથી 14થી 20 જુલાઇ સુધીમાં ભારેથી અતિભારે વરસાદની શક્યતા છે, જેથી હાલમાં ગુજરાતમાં સરેરાશ વરસાદ કરતાં 46 ટકાની ઘટ સરભર થવાની પ્રબળ સંભાવના હવામાન વિશેષજ્ઞએ વ્યક્ત કરી છે. હવામાન વિભાગે પણ 11મી જુલાઇથી બે દિવસ ગુજરાત માટે ઓરેન્જ એલર્ટ જારી કર્યું છે.